text: Tyv kom afsted med 1.000 kondomer
  11 oktober 2017 kl. 11.59
  En uheldig bilejer havde natten til onsdag indbrud i sin bil. Væk var ejerens pung og 1.000 kondomer.
  Ukendte gerningsmænd kom natten til onsdag afsted med en usædvanlig fangst fra et indbrud i en bil i Gråsten.
  Peter Baum, politikommisær,  Syd- og Sønderjyllands Politi: "- Vi kan nok ikke udelukke, at det er til videresalg."
  Udover ejerens pung med 1.800 kroner forsvandt også 1.000 kondomer fra bilen, der var parkeret på Ahlefeldtvej.
  - Vi kan nok ikke udelukke, at det er til videresalg, siger politikommisær Peter Baum, Syd- og Sønderjyllands Politi, til TV SYD.
  Oplysninger i sagen kan gives til Sønderborg Politi på 114.
  